
住讜讟讛 讬讝 注"讗 - 驻讬专讜砖 砖讟讬讬谞讝诇抓

讗 诪砖谞讛 讘讗 诇讜 讛讻讛谉 诇讻转讜讘 讗转 讛诪讙讬诇讛, 诪讗讬讝讛 诪拽讜诐 讘驻专砖转 住讜讟讛 讛讗诪讜专讛 讘转讜专讛 (讘诪讚讘专 驻专拽 讛) 讛讜讗 讻讜转讘?


鈥� 诪"讜讗诐 诇讗 砖讻讘 讗讬砖" 讜讙讜', 讜诪诪砖讬讱 "讜讗转 讻讬 砖讟讬转 转讞转 讗讬砖讱" 讜讻讜',


讜讗讬谞讜 讻讜转讘 "讜讛砖讘讬注 讛讻讛谉 讗转 讛讗砖讛", 讜讻讜转讘 "讬转谉 讛' 讗讜转讱 诇讗诇讛 讜诇砖讘注讛... 讜讘讗讜 讛诪讬诐 讛诪讗专专讬诐 讛讗诇讛 讘诪注讬讱 诇爪讘讜转 讘讟谉 讜诇谞驻诇 讬专讱" (讘诪讚讘专 讛壮:讻状讘, 驻住讜拽讬诐 讬讟-讻讘), 讜讗讬谞讜 讻讜转讘 "讜讗诪专讛 讛讗砖讛 讗诪谉 讗诪谉" (讘诪讚讘专 讛, 讻讘).


专' 讬讜住讬 讗讜诪专: 诇讗 讛讬讛 诪驻住讬拽, 讗诇讗 讻讜转讘 讗转 讻诇 讛讗诪讜专 讘驻专砖讛.


专' 讬讛讜讚讛 讗讜诪专: 讻诇 注爪诪讜 (讘讻诇诇) 讗讬谞讜 讻讜转讘 讗诇讗 "讬转谉 讛' 讗讜转讱 诇讗诇讛 讜诇砖讘注讛 讜讙讜' 讜讘讗讜 讛诪讬诐 讛诪讗专专讬诐 讛讗诇讛 讘诪注讬讱". 讜诪住讬讬诪转 讛诪砖谞讛: 讜讗讬谞讜 讻讜转讘 "讜讗诪专讛 讛讗砖讛 讗诪谉 讗诪谉" (讘诪讚讘专 讛, 讻讘).


讘 讙诪专讗 讘讘讬讗讜专 讛诪讞诇讜拽转 讘诪砖谞讛 砖讜讗诇讬诐: 讘诪讗讬 拽讗 诪讬驻诇讙讬 [讘诪讛, 讘讗讬讝讛 注拽专讜谉, 讞诇讜拽讬诐 讛转谞讗讬诐] 砖讘诪砖谞讛? 讜诪住讘讬专讬诐: 讘讛讗讬 拽专讗 拽诪讬驻诇讙讬 [讘讻转讜讘 讝讛 讛诐 讞诇讜拽讬诐], 谞讗诪专: "讜讻转讘 讗转 讛讗诇转 讛讗诇讛 讛讻讛谉 讘住驻专" (讘诪讚讘专 讛, 讻讙);


专' 诪讗讬专 讛转谞讗 讛专讗砖讜谉 讘诪砖谞转谞讜 住讘专: "讗诇讜转" 诪砖诪注讜 讗诇讜转 (拽诇诇讜转) 诪诪砖, "讛讗诇讜转" 讘转讜住驻转 讛"讗 讛讬讚讬注讛 鈥� 诇专讘讜转 拽诇诇讜转 讛讘讗讜转 诪讞诪转 讘专讻讜转. 讻诇讜诪专, 讙诐 讘专讻讜转 讛讻转讜讘讜转 讘驻专砖讛 砖讛爪讚 讛砖诇讬诇讬 砖诇讛谉 讛讜讗 拽诇诇讜转. 砖讗诐 讗讻谉 讞讟讗讛 讬讘讜讗 注诇讬讛 讛讬驻讱 讛讘专讻讛 鈥� 讙诐 讗转 讝讗转 讻讜转讘 讛讻讛谉. "讗诇讛" 砖讛讜讗 诇砖讜谉 诪讬注讜讟 鈥� 诇诪注讜讟讬 [诇诪注讟] 拽诇诇讜转 砖讘诪砖谞讛 转讜专讛, 砖讗讬谞讜 讻讜转讘 讗讜转谉 诇诪专讜转 砖讙诐 讛谉 拽专讜讬讜转 "讗诇讜转". "讛讗诇讛" 讘转讜住驻转 讛"讗 讛讬讚讬注讛 鈥� 诇诪注讜讟讬 [诇诪注讟] 讙诐 爪讜讜讗讜转 (讞诇拽 讛诪爪讜讜转 砖讘驻专砖讛) 讜拽讘诇讜转 讗诪谉 砖注诇 讬讚讬 讛讗砖讛 砖讗讬谞讜 讻讜转讘 讙诐 讗讜转谉.


讜专' 讬讜住讬 讚讜专砖: 讻讜诇讛讜 讻讚拽讗诪专转 [讛讻诇 讻驻讬 砖讗转讛, 专' 诪讗讬专, 讗讜诪专], 讗诇讗 谞讗诪专 "讗转" 砖讛讬讗 诇砖讜谉 专讬讘讜讬 鈥� 诇专讘讜转 爪讜讜讗讜转 讜拽讘诇讜转.


讜专' 诪讗讬专 鈥�/b> 讗转讬诐 诇讗 讚专讬砖 [讚讜专砖] 讻诇砖讜谉 专讬讘讜讬.


讜专' 讬讛讜讚讛 鈥�/b> 讻讜诇讛讜 讘诪讬注讜讟讬 讚专讬砖 诇讛讜 [讻讜诇诐 讘讚专讱 砖诇 诪讬注讜讟讬诐 讛讜讗 讚讜专砖 讗讜转诐]: "讗诇讜转" 鈥� 讛专讬讛谉 讗诇讜转 诪诪砖, "讛讗诇讜转" 鈥�/b> 诇诪注讜讟讬 [诇诪注讟] 拽诇诇讜转 讛讘讗讜转 诪讞诪转 讘专讻讜转, "讗诇讛" 鈥�/b> 诇诪注讜讟讬 [诇诪注讟] 拽诇诇讜转 砖讘诪砖谞讛 转讜专讛, "讛讗诇讛" 鈥�/b> 诇诪注讜讟讬 [诇诪注讟] 爪讜讜讗讜转 讜拽讘诇讜转.


讜砖讜讗诇讬诐: 讜专' 诪讗讬专, 诪讗讬 砖谞讗 [讘诪讛 砖讜谞讛] 讛讗讬 [讝讜] 讛"讬 砖诇 "讛讗诇讜转" 讚诪专讘讬 讘讬讛 [砖诪专讘讛 讘讜], 砖诇讜诪讚 诪诪谞讛 诇专讘讜转 拽诇诇讜转 讛讘讗讜转 诪讞诪转 讘专讻讜转, 讜诪讗讬 砖谞讗 [讜诪讛 砖讜谞讛] 讛讗讬 [讝讜] 讛"讬 砖诇 "讛讗诇讛" 讚诪注讬讟 讘讬讛 [砖诪诪注讟 讘讜]  爪讜讜讗讜转 讜拽讘诇转 讗诪谉?


 讜诪砖讬讘讬诐:  讛"讬 讚讙讘讬讛 讚专讬讘讜讬讗 [砖讗爪诇, 砖诇讬讚 诇砖讜谉 专讬讘讜讬] 鈥�/span> 专讬讘讜讬讗 [专讬讘讜讬] 讛讬讗, 讛"讬 讚讙讘讬讛 讚诪讬注讜讟讗 [砖讗爪诇 诪讬注讜讟] 鈥�/span> 诪讬注讜讟讗 [诪讬注讜讟 讛讬讗].  讜讻讬讜谉 砖"讗诇讛" 讛讬讗 诇砖讜谉 诪讬注讜讟, 讙诐 讛讛"讗 砖讗爪诇讛 诪诪注讟.


 讜砖讜讗诇讬诐:  讜讛讗 诇讬转 诇讬讛 [讜讛专讬 讗讬谉 诇讜, 讗讬谞讜 诪拽讘诇] 专' 诪讗讬专 讗转 讛砖讬讟讛 砖诪讻诇诇 诇讗讜 讗转讛 砖讜诪注 讛谉, 讜讗诐 讻谉 诪讚讜注 爪专讬讱 诇讻转讜讘 讘专讻讜转 讜讛专讬 诇砖讬讟转讜 诇讗 诪砖诪注 诪讛诐 拽诇诇讜转?


讗诪专 专' 转谞讞讜诐: "讛谞拽讬" (讘诪讚讘专 讛, 讬讟) 讻转讬讘 [谞讗诪专], 砖讛讜讗 讚讜专砖讜 讻讗讬诇讜 讛讬讛 讻转讜讘 讘讞', 诇砖讜谉 讞谞拽, 讜诪爪专祝 讗诇讬讛 讗转 转讞讬诇转 讛驻住讜拽 讛讘讗, 讜讛专讬 讝讛 讻讗讬诇讜 谞讗诪专 "讞谞拽讬 讜讗转 讻讬 砖讟讬转 转讞转 讗讬砖讱".


讚专讬砖 [讚专砖] 专' 注拽讬讘讗: 讗讬砖 讜讗砖讛 讛谞砖讜讗讬诐 讝讛 诇讝讜, 讗诐 讝讻讜 讜讗讬谉 讘讛诐 讝谞讜转 鈥� 砖讻讬谞讛 讘讬谞讬讛谉, 讻讬 诪爪讟专驻讜转 讛讗讜转 讬讜"讚 砖讘诪诇讛 "讗讬砖" 讜讛讗讜转 讛"讗 砖讘诪诇讛 "讗砖讛" 诇砖诐 讛' (讬-讛). 讜讗诐 诇讗 讝讻讜 鈥� 砖诐 砖诪讬诐 诪住转诇拽 诪讛诐, 讜谞砖讗专讜 讘砖谞讬讛诐 专拽 讗讜转讬讜转 "讗砖", 讜诇讻谉 讗砖 讗讜讻诇转谉.


讗诪专 专讘讗: 讜讛讗砖 砖诇 讗砖讛 注讚讬驻讗 [注讚讬驻讛, 讞讝拽讛 讜诪讬讬讚讬转 讬讜转专] 诪讝讜 砖诇 讛讗讬砖, 诪讗讬 讟注诪讗 [诪讛 讟注诐] 讛讚讘专 鈥�/span> 讛讗讬 诪爪专祝 [讝讛 诪爪讜专祝] 讘讻转讜讘, 砖讘诪诇讛 "讗砖讛" 讛讗讜转讬讜转 "讗砖" 诪爪讜讬讜转 讬讞讚, 讜讛讗讬 诇讗 诪爪专祝 [讜讝讛 讗讬谞讜 诪爪讜专祝] 砖讘诪诇讛 "讗讬砖" 讬砖 讗讜转 诪驻专讬讚讛 讘讬谞讬讛诐.


讗诪专 专讘讗: 诪驻谞讬 诪讛 讗诪专讛 转讜专讛 讛讘讗 注驻专 诇住讜讟讛? 砖讗诐 讝讻转讛 讜讛转讘专专 砖诇讗 讝讬谞转讛 鈥� 讬讜爪讗 诪诪谞讛 讘谉 讻讗讘专讛诐 讗讘讬谞讜, 讚讻转讬讘 讘讬讛 [砖谞讗诪专 讘讜]: "讜讗谞讜讻讬 注驻专 讜讗驻专" (讘专讗砖讬转 讬讞, 讻讝), 讜讗诐 诇讗 讝讻转讛 鈥�/b> 转讞讝讜专 诇注驻专讛, 砖诪转讛 诪砖转讬讬转 诪讬 讛住讜讟讛.


讙  讜注讜讚 讚专讬砖 [讚专砖] 专讘讗: 讘砖讻专 砖讗诪专 讗讘专讛诐 讗讘讬谞讜 "讜讗谞讻讬 注驻专 讜讗驻专" 讝讻讜 讘谞讬讜 诇砖转讬 诪爪讜转, 讗驻专 驻专讛 讜注驻专 住讜讟讛.


讜诪拽砖讬诐: 讜讛讗讬讻讗 谞诪讬 [讜讛专讬 讬砖 讙诐 讻谉] 诪爪讜讛 谞讜住驻转 讘注驻专 鈥� 注驻专 讻讬住讜讬 讛讚诐!


讜诪砖讬讘讬诐: 讛转诐 [砖诐] 讘讻讬住讜讬 讛讚诐 讗诪谞诐 讛讻砖专 诪爪讜讛 讗讬讻讗 [讬砖] 讘讻讱, 讗讘诇 讛谞讗讛 诇讬讻讗 [讗讬谉], 诪砖讜诐 砖诪爪讜讜转 讻讬住讜讬 讛讚诐 讛讬讗 诇讗讞专 砖讻讘专 砖讞讟 讜讗讬谉 讘讛 讗讬驻讜讗 讛谞讗讛 砖诇 转讬拽讜谉.


 讜注讜讚 讚专砖 专讘讗: 讘砖讻专 砖讗诪专 讗讘专讛诐 讗讘讬谞讜 "讗诐 诪讞讜讟 讜注讚 砖专讜讱 谞注诇" (讘专讗砖讬转  讬讚, 讻讙) 讜讜讬转专 注诇 诪诪讜谉 砖讗讬谞讜 砖诇讜, 讝讻讜 讘谞讬讜 诇砖转讬 诪爪讜转: 讞讜讟 砖诇 转讻诇转 讜专爪讜注讛 砖诇 转驻诇讬谉.


讜砖讜讗诇讬诐: 讘砖诇诪讗 [谞谞讬讞] 专爪讜注讛 砖诇 转驻诇讬谉 讬砖 讘讛 注谞讬谉 砖诇 诪注诇讛 讜讝讻讜转, 讚讻转讬讘 [砖讻谉 谞讗诪专]: "讜专讗讜 讻诇 注诪讬 讛讗专抓 讻讬 砖诐 讛' 谞拽专讗 注诇讬讱 讜讬专讗讜 诪诪讱" (讚讘专讬诐 讻讞, 讬) 讜转谞讬讗 [讜砖谞讜讬讛 讘专讬讬转讗], 专' 讗诇讬注讝专 讛讙讚讜诇 讗讜诪专: 讗诇讜 转驻诇讬谉 砖讘专讗砖. 诪砖诪注 砖讬砖 讘讛诐 注谞讬谉 砖诇 转驻讗专转 讜讙讚讜诇讛.


讗诇讗 讞讜讟 砖诇 转讻诇转 诪讗讬 讛讬讗 [诪讛 讛讜讗] 讛讚讘专 讛诪讬讜讞讚 讘拽讬讜诪讛? 讜诪砖讬讘讬诐: 讚转谞讬讗 [砖讻谉 砖谞讬谞讜 讘讘专讬讬转讗], 讛讬讛 专' 诪讗讬专 讗讜诪专: 诪讛 谞砖转谞讛 转讻诇转 诪讻诇 诪讬谞讬 爪讘注讜谞讬谉 砖谞讘讞专 诇爪讬爪讬转?


 鈥� 诪驻谞讬 砖讛转讻诇转 讚讜诪讛 讘爪讘注讜 诇讬诐, 讜讬诐 讚讜诪讛 诇专拽讬注, 讜专拽讬注 讚讜诪讛 诇讻住讗 讛讻讘讜讚, 讜专讗讬讛 诇讻讱 鈥� 砖谞讗诪专: "讜讬专讗讜 讗转 讗诇讛讬 讬砖专讗诇 讜转讞转 专讙诇讬讜 讻诪注砖讛 诇讘谞转 讛住驻讬专 讜讻注爪诐 讛砖诪讬诐 诇讟讛专" (砖诪讜转 讻讚, 讬), 诪讻讗谉 砖讛专拽讬注 讛讜讗 讻诇讘谞转 讛住驻讬专, 讜讻转讬讘 [讜谞讗诪专]: "讻诪专讗讛 讗讘谉 住驻讬专 讚诪讜转 讻住讗 (讬讞讝拽讗诇 讗, 讻讜), 诪讻讗谉 砖讻住讗 讛讻讘讜讚 讛讜讗 讙诐 讻诇讘谞转 讛住驻讬专, 讛专讬 砖讬砖 讘转讻诇转 讗讜转 砖诇 拽砖专 诇砖讻讬谞讛.


讚 诪砖谞讛 讗讬谞讜 讻讜转讘 诪讙讬诇转 住讜讟讛 诇讗 注诇 讛诇讜讞 砖诇 注抓, 讜诇讗 注诇 讛谞讬讬专, 讜诇讗 注诇

